LĪGUMS
par Latvijas Nacionālā arhīva telpu Rūpniecības ielā 1, Alūksnē
ģenerāltīrīšanu

Rīgā, 
Līguma datums ir pēdējā elektroniskā paraksta datums
Latvijas Nacionālais arhīvs, reģistrācijas Nr.90009476367, juridiskā un faktiskā adrese Šķūņu iela 11, Rīga, LV – 1050, tā direktora p.i. Gata Karlsona personā, kurš rīkojas saskaņā ar Latvijas Republikas  Kultūras ministrijas 2024.gada 10.aprīļa rīkojumu Nr. 2.3-4-27, turpmāk - Pasūtītājs, no vienas puses, un 
        Inese Driņina, pašnodarbinātās personas reģistrācijas Nr.05088212668,  juridiskā adrese: Torņa iela 13-18, Alūksne, LV-4301, turpmāk– Izpildītājs, no otras puses,
abas kopā turpmāk - Puses un katra atsevišķi – Puse, pamatojoties uz Latvijas Nacionālā arhīva organizēto cenu aptauju „Latvijas Nacionālā arhīva telpu Rūpniecības ielā 1, Alūksnē ģenerāltīrīšana pēc ēkā veiktajiem remontdarbiem”, rezultātiem, noslēdz šādu līgumu, turpmāk – Līgums:
1. LĪGUMA PRIEKŠMETS
1.1. Pasūtītājs uzdod, un Izpildītājs veic telpu, kas atrodas Pasūtītāja ēkā Rūpniecības ielā 1, Alūksnē (turpmāk – Objekts) ģenerālo tīrīšanu 2860 m2 platībā saskaņā ar tehnisko specifikāciju (Līguma 1.pielikums) un Izpildītāja finanšu piedāvājumu (Līguma 2.pielikums). 
1.2. Izpildītājs veic telpu ģenerālo tīrīšanu Pasūtītāja Objektā (turpmāk – Pakalpojums), izmantojot savus darbiniekus, uzkopšanas inventāru, tīrīšanas un dezinfekcijas līdzekļus, kas atbilst Eiropas Savienības normatīvo aktu prasībām, un apkopes materiālus.
2. LĪGUMA TERMIŅI
2.1. Līgums ir spēkā no abu Pušu parakstīšanas brīža un ir noslēgts līdz 2024.gada 31.maijam.
2.2. Objekta nodošana Pakalpojuma izpildei notiek divu darba dienu laikā no Līguma spēkā stāšanās dienas.
3. LĪGUMA SUMMA UN SAMAKSAS KĀRTĪBA
3.1. Līgumcena (turpmāk – Līguma summa) ir EUR 1916,20 (viens tūkstotis deviņi simti sešpadsmit euro, 20 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar spēkā esošajiem normatīvajiem aktiem.
3.2. Līguma summa tiek noteikta nemainīga uz visu Līguma darbības laiku, izņemot gadījumus, ja Puses vienojas par tās samazinājumu.
3.3. Maksu par paveiktajiem darbiem Līguma summas apmērā Pasūtītājs apmaksā 15 (piecpadsmit) dienu laikā pēc darbu pieņemšanas – nodošanas akta parakstīšanas un Izpildītāja rēķina saņemšanas.
3.4. Elektroniski izrakstos rēķinus Izpildītājs nosūta uz Pasūtītāja e-pastu: gramatvediba@arhivi.gov.lv.
3.5. Pasūtītājs maksājumus par Pakalpojuma izpildi veic ar pārskaitījumu uz bankas kontu, kas norādīts Izpildītāja iesniegtajā rēķinā. Pasūtītāja maksājums tiek uzskatīts par izpildītu dienā, kad maksājuma uzdevums iesniegts izpildei bankā.
4. PAKALPOJUMA NODOŠANA UN PIEŅEMŠANA
4.1. Pēc Pakalpojuma izpildes tiek sastādīts darbu pieņemšanas – nodošanas akts, kuru paraksta abas Puses.
4.2. Pakalpojuma pieņemšanas – nodošanas aktā norāda paveikto darbu izpildes datumu un kvalitāti, atsevišķi norāda daļēji paveiktos vai sliktā kvalitātē paveiktos darbus, kas jālabo vai jāveic atkārtoti, norādot termiņu atkārtotai darbu izpildei, kas nevar būt garāks par Līguma 1.pielikumā norādīto.
4.3. Puses vienojas, ka Pakalpojums tiek uzskatīts par pilnībā izpildītu, ja ir abpusēji parakstīts Pakalpojuma pieņemšanas – nodošanas akts bez iebildumiem no Pasūtītāja puses.
5. PASŪTĪTĀJA PIENĀKUMI UN TIESĪBAS
5.1. Pasūtītāja pienākumi:
kontrolēt Pakalpojuma izpildi, kā arī nepieciešamības gadījumā sniegt Izpildītājam norādes vai ieteikumus; 
samaksāt Izpildītājam par kvalitatīvi un savlaicīgi sniegtu Pakalpojumu Līgumā norādītajā apmērā un termiņā;
iepazīstināt Izpildītāju ar Pasūtītāja iekšējās kārtības noteikumiem;
veikt Izpildītāja darbinieku sākotnējo instruktāžu Objektā, ierādot veicamos darbus un specifiskās prasības (ja tādas pastāv) veicamajiem darbiem;
ierādīt Izpildītājam telpu, kur Izpildītāja darbinieki Objekta uzkopšanas laikā var atstāt savas personīgās mantas un visu Līguma darbības laiku uzglabāt darba inventāru un citus Pakalpojuma sniegšanai nepieciešamos materiālus un līdzekļus;
trīs dienas iepriekš brīdināt Izpildītāju, ja ir ieplānotas izmaiņas Pasūtītāja darba laikā vai apmeklētāju pieņemšanas laikā.
5.2. Pasūtītāja tiesības:
vienpusēji apturēt Pakalpojuma sniegšanu gadījumā, ja Izpildītājs nepilda Līguma noteikumus;
dot norādījumus par Pakalpojuma izpildi;
nepieņemt Pakalpojumu, ja tas sniegts nekvalitatīvi, nepilnīgi vai arī tas neatbilst Līguma un tehniskās specifikācijas prasībām, informējot par to Izpildītāju rakstveidā;
pieprasīt jebkura Izpildītāja darbinieka nomaiņu ar citu, ja Pasūtītāju neapmierina minētā darbinieka darba kvalitāte.
6. IZPILDĪTĀJA PIENĀKUMI UN TIESĪBAS
6.1.  Izpildītāja pienākumi:
sniegt Pakalpojumu darba dienās, par konkrētu darba grafiku vienojoties ar Pasūtītāju; 
sniedzot Pakalpojumu, ievērot darba tiesisko attiecību, darba aizsardzības un ugunsdrošības prasības;
veikt savu darbinieku instruktāžu atbilstoši normatīvo aktu prasībām attiecībā uz darba aizsardzības un ugunsdrošības noteikumu ievērošanu;
Līguma darbības laikā nodrošināt, ka Pakalpojumu sniedz kvalificēts personāls, kas apmācīts lietot paredzētās iekārtas, materiālus un/vai uzkopšanas, tīrīšanas un dezinfekcijas līdzekļus;
pēc attiecīga Pasūtītāja rakstveida pieprasījuma saņemšanas nekavējoties – ne vēlāk kā nākamajā dienā – nodrošināt jebkura Izpildītāja darbinieka nomaiņu ar citu, ne mazāk kvalificētu darbinieku, ja Pasūtītāju neapmierina minētā Izpildītāja darbinieka darba kvalitāte. Darbinieka nomaiņa nedod Izpildītājam tiesības prasīt papildu samaksu vai Pakalpojuma termiņa izmaiņas;
ja Pasūtītājam rodas motivētas iebildes par Pakalpojuma izpildes gaitu vai kvalitāti, Pasūtītājs sastāda aktu, norādot nepieciešamos uzlabojumus un izpildes termiņus, un Izpildītājs novērš konstatētos trūkumus aktā norādītajā termiņā, kas nevar būt garāks par Līguma 1.pielikumā norādīto;
rūpēties un atbildēt par sava inventāra uzglabāšanu Objektā;
Izpildītājs ir atbildīgs par katru nelaimes gadījumu, kas noticis ar Izpildītāja darbinieku Objektā Pakalpojuma sniegšanas laikā.
6.2. Izpildītāja tiesības:
saņemt no Pasūtītāja Pakalpojuma izpildei nepieciešamo informāciju;
netraucēti piekļūt Objektam, lai sniegtu Pakalpojumu noteiktajā termiņā un pienācīgā kvalitātē.
7. PUŠU ATBILDĪBA
7.1.  Ja Izpildītājs nesniedz Pakalpojumu pienācīgā kvalitātē vai Līgumā noteiktajā apjomā un termiņos, Izpildītājam jāmaksā Pasūtītājam līgumsods 5 % (piecu procentu) apmērā no Līguma summas par katru konstatēto Pakalpojuma kvalitātes vai izpildījuma neatbilstību Līgumam, kura bijusi norādīta Pakalpojuma pieņemšanas – nodošanas aktā un kuru Izpildītājs nav novērsis. Pamatojoties uz šādu pretenziju, Pasūtītājs ir tiesīgs samazināt maksājumu Izpildītājam attiecīgi aprēķinātā līgumsoda apmērā.
7.2.  Ja Pasūtītājs kavē Līgumā noteiktos maksājuma termiņus, Izpildītājs ir tiesīgs pieprasīt un Pasūtītājam ir pienākums maksāt līgumsodu 1 % (viena procenta) apmērā no termiņā nesamaksātās kopējās summas par katru kavējuma dienu, bet ne vairāk kā 10% (desmit procenti) no termiņā nesamaksātās kopējās summas.
7.3. Ja Izpildītājs neievēro Pakalpojuma aktā norādīto Pakalpojuma trūkumu novēršanas termiņu, Pasūtītājs ir tiesīgs prasīt Izpildītājam līgumsodu 50,00 EUR (piecdesmit euro) apmērā par katru dienu, kas pārsniedz aktā norādīto termiņu, līdz minētā trūkuma novēršanai, bet ne vairāk kā 10% (desmit procenti) no Līguma kopējās summas.
7.4. Izpildītājam ir pienākums uz sava rēķina novērst bojājumus un segt zaudējumus, kas Pasūtītājam vai trešajām personām radušies nekvalitatīvi sniegta Pakalpojuma dēļ, kā arī samaksāt visus valsts un pašvaldību institūciju uzliktos administratīvos sodus par pārkāpumiem saistībā ar Pakalpojuma izpildi vai neizpildi.
7.5. Puses piekrīt, ka līgumsodus, izmaksas un zaudējumu atlīdzības, kas Pasūtītājam pienākas no Izpildītāja saskaņā ar Līguma izpildi, Pasūtītājs ir tiesīgs aprēķināt vienpusēji saskaņā ar abpusēji parakstītu pretenzijas aktu un ieturēt no jebkura maksājuma, kas saistībā ar Līgumu pienākas Izpildītājam.
7.6. Līgumsoda samaksa neatbrīvo puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.
8. LĪGUMA GROZĪŠANA, PAPILDINĀŠANA UN IZBEIGŠANA
8.1. Līgumu var grozīt, papildināt vai izbeigt pirms termiņa, Pusēm par to savstarpēji vienojoties. Visi Līguma grozījumi un papildinājumi tiek pievienoti Līgumam rakstveidā kā pielikumi un kļūst par Līguma neatņemamām sastāvdaļām. Līguma grozījumi un papildinājumi stājas spēkā ar brīdi, kad tos parakstījušas abas Puses.
8.2. Pasūtītājs ir tiesīgs vienpusējā kārtā, nosakot Līguma izbeigšanas datumu, izbeigt Līgumu pirms termiņa, nosūtot par to rakstveida paziņojumu Izpildītājam, šādos gadījumos:
Izpildītājs sniedz pakalpojumu nekvalitatīvi vai neatbilstoši Līguma nosacījumiem vai arī nepilda savas saistības un pienākumus, kas izriet no Līguma, un Līguma 1.pielikumā norādītajā laikā nav novērsis savas nekvalitatīvas darbības vai neizdarības sekas;
ja pret Izpildītāju uzsākts maksātnespējas process vai tā saimnieciskā darbība pārtraukta vai apturēta.
8.3.  Ja Pasūtītājs vienpusējā kārtā izbeidzis Līguma darbību, pamatojoties uz 8.2.punkta nosacījumiem, tad Pasūtītājam nav pienākuma atlīdzināt Izpildītājam zaudējumus, kas tam radušies Līguma izpildes gaitā.
9. NEPĀRVARAMAS VARAS APSTĀKĻI
9.1. Pušu atbildība neiestājas, ja Līguma saistību izpildi aizkavē vai tā kļūst neiespējama  nepārvaramas varas apstākļu dēļ. Par nepārvaramu varu uzskatāmi apstākļi, kurus Pusei nebija iespējams ne paredzēt, ne novērst un kuri iziet ārpus Puses kontroles un atbildības. Ar nepārvaramas varas apstākļiem Puses saprot karu, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt slēdzot Līgumu un tā izpildes laikā, dabas katastrofas, ugunsnelaime, plūdi, citas stihiskas nelaimes un sociālie konflikti (streiki, boikoti, lokauti). 
9.2. Pusei, kuras saistību izpilde tiek kavēta nepārvaramas varas apstākļu dēļ, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (trīs) dienu laikā no to iestāšanās dienas.
9.3. Pēc nepārvaramās varas apstākļu izbeigšanās Puses rakstveidā vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 (vienu) mēnesi, tad Puses rakstveidā vienojas par turpmāko Līguma darbību vai tā vienpusēju pārtraukšanu, negaidot nepārvaramas varas apstākļu izbeigšanos.
10. CITI NOTEIKUMI
10.1. Puses apliecina, ka ievēros otras Puses tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem: Eiropas Parlamenta un padomes 2016.gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula) un Latvijas Republikas normatīvajiem aktiem.
10.2. Puses Līguma izpildē sev par saistošu atzīst arī Pušu un Pušu pilnvaroto personu saraksti e-pastā, kā arī ar drošu elektronisko parakstu parakstītus Pušu dokumentus. 
10.3. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
10.4. Līguma izpildi koordinējošā persona no Pasūtītāja puses ir Solvita Jermacāne, tālr.: +37129469617, e-pasts: solvita.jermacane@arhivi.gov.lv.
10.5. Līguma izpildi koordinējošā persona no Izpildītāja puses ir Inese Driņina, tālr.: +37129276237, e-pasts: inese@tirijums.lv.
10.6. Līguma 10.4. un 10.5.apakšpunktā noteiktās Pušu kontaktpersonas ir tiesīgas attiecīgās Puses vārdā parakstīt pieņemšanas – nodošanas aktus, trūkumu aktus un citus dokumentus, iesniegt ieteikumus un pretenzijas, kā arī risināt citus ar Līguma izpildi saistītus organizatoriskus jautājumus.
10.7. Pušu juridisko adrešu, atbildīgo kontaktpersonu un citu rekvizītu maiņas gadījumā Puses apņemas par to viena otru informēt rakstveidā 5 (piecu) dienu laikā, neizdarot grozījumus Līgumā.
10.8. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā, noformējot to rakstveidā. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.
10.9. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.  
10.10. Līgumam ir divi pielikumi:
1.pielikums – Tehniskā specifikācija;
2.pielikums - Finanšu piedāvājums.

